Investointien ohjausmallin ja tiedonhallintalain mukaisen lausuntomenettelyn jatkovalmistelu

**Asettaminen** Valtiovarainministeriö on tänään asettanut digitalisaatiota edistävien investointien ohjausmallin jatkovalmisteluryhmän.

**Toimikausi** 13.5.2019 – 31.5.2020

**Tavoitteet** Valtion digitaalisen toiminnan muutokselle asetettujen tavoitteiden saavuttaminen edellyttää toiminnan muutokseen tähtäävien kehittämishankkeiden parempaa kokonaisuuden koordinointia ja ohjausta sekä vaikutusten seurantaa. Ohjauksen tulisi kohdistua valtion koko toimintaan siten, että poikkihallinnollisuus ja asiakaslähtöisyys sekä ilmiöpohjaisuus huomioidaan kehittämisessä. Lisäksi tarpeiden ja ehdotusten tulisi olla läpinäkyviä ja käytössä tulisi olla tehokkaita menettelyjä olemassa olevien resurssien täysipainoiseen hyödyntämiseen. Vaikuttavuudeltaan keskeisimpien uudistusten toimeenpanon käynnistäminen hallituskauden alussa edellyttää valmiutta arvioida hallitusohjelman painopisteitä parhaiten toteuttavia kohteita sekä kyvykkyyttä kohdentaa kehittämiseen varatut resurssit tehokkaasti eri toimeenpanorakenteille.

Tavoitteen saavuttamiseksi laaditaan aikaisempien valmistelujen pohjalta uusi yhteinen kehittämisen hallintamalli, jolla koordinoidaan ja seurataan koko valtionhallinnon taloudellisesti ja toiminnallisesti merkittävää kehittämistä sekä johdetaan hallitusohjelmassa asetettuja digitaalisen toiminnan muutosta edistäviä hankkeita rahoituspäätösten valmistelusta hankkeiden toimeenpanoon ja vaikuttavuuden arviointiin asti. Ohjauskokonaisuuden yhdenmukaisuuden varmistamiseksi ja ohjausvaikutuksen tehostamiseksi valmistelussa suunnitellaan tarkemmin tiedonhallintalain (HE 284/2018 vp) mukaisen lausuntomenettelyn sisältö ja prosessit sekä näiden liittyminen hallinnonalojen ja viraston vastaaviin ohjausmenettelyihin.

**Tehtävät** Jatkovalmisteluryhmän tehtävänä on

* Analysoida hallinnonaloilla käytössä olevat kehittämisten ohjaus- ja hallintamallit
* Suunnitella tiedonhallintalain 9 §:ssä säädetyn lausuntomenettelyn käyttöönottovaltionhallinnossa
* Valmistella tulevan hallitusohjelman toimeenpanoa varten ohjausmalli ja prosessit keskitetyn investointirahoituksen muodostamiseksi, jakamiseksi ja investoinneille asetettujen tavoitteiden seuraamiseksi
* Valmistella valtion yhteinen kehys- ja talousarviovalmisteluun kiinnittyvä kehittämisen hallintamalli, joka mahdollistaa kattavan poikkihallinnollisen näkymän kehitystarpeista sekä suunnitteilla ja käynnissä olevasta kehittämisestä ja näiden tavoitteista
* Suunnitella edellä mainittuja menettelyitä tukevat valtionhallinnon yhteistyötavat ja –menettelyt

**Tuotokset** Jatkovalmisteluryhmän valmistelun tuotokset:

* kuvaus tiedonhallintalain 9 §:ssä säädetyn lausuntomenettelyn soveltamisesta ja käyttöönotosta valtionhallinnossa
* kuvaus keskitetyn investointirahoituksen ohjausmallista ja sen käyttöönotosta
* kuvaus valtionhallinnon yhteisestä kehittämisen hallintamallista ja sen käyttöönotosta kehys- ja talousarviovalmistelumenettelyn osana
* kuvaus malleja tukevista yhteistyörakenteista, niiden roolista ja tehtävistä sekä yhteistyörakenteiden perustamisen ja yhteistyön jatkuvan toiminnan edellyttämistä tehtävistä ja resursseista

**Organisointi** Jatkovalmisteluryhmä

**Jäsen Nimike, organisaatio**

Jenni Taskinen neuvotteleva virkamies, valtiovarainministeriö

Riitta Marttila erityisasiantuntija, oikeusministeriö

Pasi Valli neuvotteleva virkamies, maa- ja metsätalousministeriö

Ismo Parviainen johtava asiantuntija, sisäministeriö

Teemu Anttila tietohallintojohtaja, puolustusministeriö

Jukka Litmanen tietohallintojohtaja, ympäristöministeriö

Mika Vuorinen erityisasiantuntija, liikenne- ja viestintäministeriö

Kalervo Koskimies erityisasiantuntija, opetus- ja kulttuuriministeriö

Päivi Tommila neuvotteleva virkamies, työ- ja elinkeinoministeriö

Anna Kärkkäinen erityisasiantuntija, sosiaali- ja terveysministeriö

Ari Uusikartano tietohallintojohtaja, ulkoministeriö

Lauri Taro neuvotteleva virkamies, valtioneuvoston kanslia

Riku Jylhänkangas budjettineuvos, valtiovarainministeriön budjettiosasto

Suvi Savolainen neuvotteleva virkamies, valtiovarainministeriön kunta- ja aluehallinto-osasto

Eeva Kaunismaa erityisasiantuntija, valtiovarainministeriön valtionhallinnon kehittämisosasto

**Varajäsen Nimike, organisaatio**

Miika Snellman budjettineuvos, oikeusministeriö

Ari Mannonen erityisasiantuntija, maa- ja metsätalousministeriö

Katja Kaukonen erityisasiantuntija, sisäministeriö

Mikko Soikkeli neuvotteleva virkamies, puolustusministeriö

Jan Elho järjestelmäasiantuntija, liikenne- ja viestintäministeriö

Anu Jänkälä neuvotteleva virkamies, työ- ja elinkeinoministeriö

Tiina Salminen erityisasiantuntija, sosiaali- ja terveysministeriö

Jatkovalmisteluryhmä voi tarvittaessa kutsua ulkopuolisia asiantuntijoita.

Jatkovalmistelunryhmän ohjausryhmänä toimii tiedonhallintalain täytäntöönpanon ohjausryhmä.

**Kustannukset ja rahoitus**

Jatkovalmisteluryhmän työ tehdään virkatyönä. Työskentelyyn osallistuville ulkopuolisille tahoille ei makseta erillisiä korvauksia.

Ylijohtaja, ICT-johtaja Anna-Maija Karjalainen

Lainsäädäntöneuvos, yksikön päällikkö Sami Kivivasara

Jakelu valtioneuvoston kanslia

 ulkoministeriö

 oikeusministeriö

 sisäministeriö

 puolustusministeriö

 opetus- ja kulttuuriministeriö

 maa- ja metsätalousministeriö

 liikenne- ja viestintäministeriö

 työ- ja elinkeinoministeriö

 sosiaali- ja terveysministeriö

 ympäristöministeriö

 valtiovarainministeriö BO

 valtiovarainministeriö KAO

 valtiovarainministeriö VKO